DA eis aksie ná gru-plaasmoord | Maroela Media
DA eis aksie ná gru-plaasmoord
Suid-Afrika het dringend 'n landelikeveiligheid-polisiëringstrategie nodig. Die SAPD moet weer 'n gespesialiseerde eenheid vir landelike veiligheid op die been bring, het die DA gesê.
"Die DA is geskok en hartseer oor nog 'n brutale plaasaanval," het Annette Steyn, woordvoerder van die party, gesê.
Steyn het verwys na die wrede moord Vrydag op Hannes en Ester Kidson, albei 70 jaar oud, op hul plaas tussen Jachtfontein en Westonaria, Gauteng. Ester was in 'n rolstoel. Die egpaar is verskeie kere met 'n skerp voorwerp gesteek.
"Die DA betuig sy medelye met die familie, vriende en geliefdes van die egpaar. Julle is in ons gedagtes in die moeilike tyd," het Steyn gesê.
Volgens Steyn is dit duidelik dat mense wat in landelike gebiede woon in groot gevaar is. "Suid-Afrika het dringend 'n landelikeveiligheid-polisiëringstrategie nodig wat die werklikheid in ag neem. Die DA het al herhaaldelik versoek dat 'n gespesialiseerde landelikeveiligheidseenheid weer in die polisie op die been gebring word maar sonder sukses."
Steyn het gesê die noodsaaklikheid hiervan is bevestig deur 'n verslag van die Menseregtekommissie dat wetstoepassingsagentskappe hul betrokkenheid moet opskerp om misdade in boerderygemeenskappe te beveg.
Die DA het versoek dat die MRK se verslag in die parlement ter tafel gelê moet word vir bespreking deur die parlementêre portefeuljekomitee oor polisie. "Dit is die beste manier om te verseker dat die voorstelle in die verslag nagegaan kan word teen die regering se reaksie sedert 2015."
Steyn het gesê die DA sal nie rus voor geweldsmisdaad aangepak word en elke mens in vrede kan leef en veilig voel in die wete dat die regering alles doen om sy of haar veiligheid te verseker nie.
Twee mans probeer vergeefs drenkeling red
Man deur hond doodgebyt
Die antwoord is verspot voor die handliggend: bring die Kommandos terug!
Is dit weer verkiesingstyd? Wie wil hulle beïndruk?
Amper 'n saak van "too little too late?"
Ontplooi die weermag op plase daar is mos geen grense meer nie so wat doen hul almal.DA is n sirkus op sy eie met n paar hoof narre.